
SPORDIKOOLITUSE TEENUSE OSUTAMISE LEPING

Haridus- ja Teadusministeerium minister Mailis Reps’i isikus (edaspidi tellija) ühelt poolt ning
AS Audentes juhatuse liikme ja spordigümnaasiumi direktori Priit Ilver’i isikus (edaspidi täitja)   teiselt poolt (edaspidi pooled) 
sõlmisid käesoleva teenuse osutamise lepingu (edaspidi leping) alljärgnevas:

Lepingu ese ja üldtingimused

1.1. Leping on sõlmitud riikliku koolitustellimuse läbiviimiseks  noortele ennast sportlikult juba tõestanud ja võimekatele gümnaasiumiastme õpilastele nende kompleksseks ettevalmistamiseks nii üldhariduse kui sportlike oskuste ja teadmiste alal (edaspidi teenus). 
1.2. Täitja kohustub osutama teenust vastavalt lepingus ja lepingu lisades sätestatud tingimustele. Täitja kohustub tema kasutuses olevate vahendite ja tööjõuga ette valmistama hea gümnaasiumi haridusega tulevasi tippsportlasi, Eesti rahvuskoondise liikmeid ja liikmekandidaate kaasaegsetes õpi-, treening-, elamis- ja taastumistingimustes.  
1.3. Lisaks lepingus ja selle lisades sätestatud ülesannetele kuuluvad teenuste hulka ka need ülesanded, mida ei ole lepingus ja selle lisades nimetatud, kuid mis on vajalikud teenuse heatasemeliseks ja nõuetekohaseks osutamiseks. 
1.4. Leping on sõlmitud tellija poolt läbi viidud lihtsustatud korras tellitava teenuse riigihanke „Spordikoolituse lepingu sõlmimine” tulemusel.
1.5. Lepingul on sõlmimise hetkel järgmised lisad:
1.5.1.	  Lisa 1 – Tehniline kirjeldus;
1.5.2.     Lisa 2 – Täitja pakkumus.
1.6. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest õigusaktidest, eeskirjadest, standarditest ning vajadusel muudest vastava valdkonna tehnilistest dokumentidest.
1.7. Täitja kinnitab, et tal on teenuse osutamise alustamise hetkel olemas kõik teenuse osutamiseks vajalikud litsentsid ja load.

Poolte õigused ja kohustused
1.8. Täitja kohustub: 
1.8.2. osutama teenust vastavale lepingule; 
1.8.3. viivitamatult teatama tellijale kõigist teenuse osutamisega seotud olulistest asjaoludest, eelkõige nendest, mis võivad mõjutada teenuse vastavust lepingu tingimustele ja/või mille vastu võib olla tellijal äratuntav oluline huvi;
1.8.4. tagama teenuse osutamisel seaduse nõuetele vastava erialase väljaõppe saanud ning vajaliku kvalifikatsiooniga tööjõu kasutamise.
1.9. Täitjal on õigus:
1.9.2. saada tellijalt vajadusel teenuse osutamiseks vajalikku informatsiooni ja juhiseid;
1.9.3. saada nõuetekohaselt osutatud teenuse eest lepingus kokkulepitud tasu.
1.10. Tellijal on õigus:
1.10.2. igal ajal teha jooksvalt järelpärimisi teenuse osutamise kohta ning kontrollida teenuse osutamise käiku;
1.10.3. kasutada õiguskaitsevahendeid kui täitja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui täitja ei täida või täidab mittevastavalt muid endale lepinguga võetud kohustusi.

Teenuse osutamise maksumus
1.11. Teenuse osutamise maksumuse arvestamisel lähtutakse täitja poolt esitatud pakkumusest. Aastane teenuse osutamise maksumus on 2 440 000 eurot. Lähtuvalt lepingu sõlmimise hetkel kehtivast õigusest ei lisandu teenuse maksumusele käibemaks. Juhul kui seadusandja muudab selles osas õigusakte lähtutakse teenuse osutamisel ajal kehtivast õigusest ja käibemaks lisandub seaduses ettähtud korras. 
1.12. Maksed täitjale tehakse kalendriaasta jooksul võrdsetes osades neli korda aastas täitja poolt esitatud arve alusel. 

Poolte vastutus
1.13. Pooled on kohustatud hüvitama lepingu mittetäitmise või mittekohase täitmisega teisele poolele põhjustatud kahju ja teise poole poolt tehtud kulutused, mis olid tehtud seoses lepingu rikkumisega.
1.14. Pooled vabanevad vastutusest lepingu mittetäitmise või mittekohase täitmise osas, kui rikkumise põhjustasid asjaolud, mis tulenesid ettenägematust erakorralisest sündmusest või olukorrast, mida ei ole poolel võimalik mõjutada ja mis pole põhjustatud poole veast või hooletusest.

Kontaktisikud
1.15. Tellija määrab oma esindajaks juhendama teenuse osutamist, vahendama täitjale vajalikku teavet, kontrollima töö kvaliteeti üldharidusosakonna juhataja Mihkel Rebase.
1.16. Tellija kontaktisik: Mihkel Rebane
1.17. Täitja kontaktisik: Priit Ilver

Lepingu kehtivus ja muutmine
1.18. Leping jõustub selle allkirjastamisel. Teenuse osutamine ja lepingust tulenevad õigused ja kohustused tekivad alates 1. septembrist 2020 ja kehtivad kuni 31. augustini 2035.
1.19. Pooled on kokku leppinud, et tellijal on õigus, 3 aastase etteteatamisega, leping ennetähtaegselt ühepoolselt üles öelda juhul kui tellijal ei ole võimalik eelarveliselt lepingut täita. Lepingu ülesütlemisest etteteatamine peab toimuma arvestusega, et enne etteteatamist täitja üldhariduskooli 10. klassi võetud lapsed saaksid kooli nominaalajaga lõpetatud.
1.20. Tellijal on õigus, 5 kuulise etteteatamisega, leping ennetähtaegselt üles öelda juhul, kui täitja korduvalt ja oluliselt rikub lepingut ja rikkumine ei ole lõpetatud tellija poolt antud mõistliku aja jooksul peale tellija poolt vastavasisulise teate saatmist. Teates peab sisalduma konkreetne rikkumine viitega rikutud sättele.
1.21. Leping lõpeb ennetähtaegselt automaatselt, kui täitjal puudub teenuse osutamise perioodil kehtiv koolitusluba või muu teenuse osutamiseks nõutav tegevusluba, kuulutatakse välja täitja pankrot või täitja lõpetatakse.
1.22. Pooled võivad lepingu igal ajal ennetähtaegselt lõpetada poolte kirjalikul kokkuleppel.
1.23. Tellija võib lepingut ühepoolselt muuta või ennetähtaegselt üles öelda, kui see on vajalik olulise avaliku huvi kahjustamise vältimiseks. Eelkõige võib tellija lepingut ühepoolselt muuta, kui:
23. muudetakse lepingule kohalduvaid õigusakte;
23. kuulutatakse välja eriolukord, erakorraline olukord või sõjaseisukord.
1. Pooled on kokku leppinud, et lepingu tingimused vaadatakse üle iga 5 aastase perioodi lõpul. Ülevaatamise tulemusel on pooltel võimalik muuta nii teenuste mahtu kui lepingu maksumust. Kumbki pool võib teha ettepaneku lepingu tingimuste ülevaatamiseks 20 kuud enne 5 aastase perioodi lõppu. Muutmisel arvestatakse mõlema poole huvidega, maksumuse muutmisel eelkõige elukalliduse tõusu/langusega, kulude suurenemisega.
1. Kui väheneb riiklik erakoolide rahastamine (haridustoetuste ja tegevuskulutoetuste osas), siis vastavas ulatuses suurendatakse käesolevas lepingus sätestatud teenuse maksumust.
1. Täitjal on õigus leping üles öelda 3 aastase etteteatamisega kui kas seadusandlikest muudatustest või majandustingimuste muutumisest tulenevalt ei ole täitjal võimalik lepingut nõuetekohaselt täita.

Teated
1.27. Pooltevahelised lepinguga seotud teated peavad olema esitatud vähemalt kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
1.28. Ühe poole teade teisele poolele loetakse kättesaaduks, kui teade on saadetud lepingus näidatud e-posti aadressil ning sellest on möödunud 1 tööpäev, va juhul, kui teine pool on teate kättesaamist e-posti teel varasemalt kinnitanud.

Muud tingimused
1.29. Pooled on kohustatud hoidma konfidentsiaalsena lepingu täitmisega teatavaks saanud teavet, muuhulgas teavet millele on kehtestatud juurdepääsupiirang avaliku teabe seaduse alusel. Konfidentsiaalsuskohustus kehtib tähtajatult.
1.30. Käesoleva lepingu täitmisel tõusetuvad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras Tartu Maakohtus.
1.31. Kõik käesoleva lepingu muudatused jõustuvad poolte allkirjastamise momendist või poolte kirjalikult määratud tähtajal.
1.32. Pooled ei tohi lepingust tulenevaid õigusi ja kohustusi üle anda kolmandatele isikutele ilma teise lepingu poole kirjaliku nõusolekuta.
1.33. Leping on sõlmitud eesti keeles ja allkirjastatud digitaalselt. 

Poolte andmed:

Tellija:						Täitja:
Haridus- ja Teadusministeerium			AS Audentes
Munga 18						Tondi 84/1
50088 Tartu						11316 Tallinn
reg nr 70000740					reg nr 10306970
a/a EE092200221017907373
kontaktisik: Mihkel Rebane				kontaktisik: Priit Ilver	
tel: 7350260						tel: 6996591		
e-post: mihkel.rebane@hm.ee			e-post: audentes@audentes.ee 

